Gunnar Smári . Annars er fátt um þetta að segja ; ríkisstjórnarflokkarnir eru í tjóni , hafa misst 1/5 af fylgi sínu frá kosningum . Þessi könnun er tekin á mánaðartíma , frá 2. desember til 1. janúar , og ætla má að meirihluti svara hafi borist á fyrri hluta tímabilsins . Desemberkönnun MMR var tekin frá 13. til 19. desember og er því líklega nýrri í raun . Munurinn á þessum tveimur könnunum er helst sá að Gallup mælir Sjálfstæðisflokkinn og Viðreisn hærri en MMR en Sósíalistaflokkinn og Miðflokkinn lægri . Að öðru leyti er ekki mikill munur á þessum könnunum . Munur á Gallup og MMR annars vegar og Maskínu hins vegar , könnun sem Stöð 2 birti á gamlársdag , er hins vegar mikill . Gallup mælir t.d. Sjálfstæðisflokkinn 5 prósentum hærri og Samfylkinguna 5 prósentum lægri . Gallup mælir Sjálfstæðisflokkinn 8,8 prósentum stærri en Samfylkinguna , MMR mælir hann 5,6 prósentum stærri en Maskína mældi Samfylkinguna hins vegar 1,4 prósentum stærri . Annars er fátt um þetta að segja ; ríkisstjórnarflokkarnir eru í tjóni , hafa misst 1/5 af fylgi sínu frá kosningum . Og það er einkum VG sem er að fæla fólk frá sér , næstum tvö af hverjum fimm hafa flúið . Sé miðað við kosningar eru Viðreisn , Sósíalistar og Píratar að vinna á , einnig Miðflokkur og Samfylking , en minna . Flokkur fólksins , Framsókn og Sjálfstæðisflokkur eru að missa fylgi og VG í stórum stíl . Líklegar ríkisstjórnir ef þetta yrðu úrslit kosninga ? Má bjóða ykkur hreina hægri stjórn Sjálfstæðisflokks , Viðreisnar og Miðflokks með 33 þingmenn ? Viðreisnarstjórn Sjálfstæðisflokks , Viðreisnar og Samfylkingar með 33 þingmenn ? Nauman 32 þingmanna meirihluta flokkanna í meirihlutanum í Reykjavík : Samfylkingin , Viðreisn , Píratar og VG ?